­­

Nyhedsbrev august 2021

Kære forældre,

Efter en dejlig sommerferie, starter vi hverdagen i børnehaven op igen. Vi har fokus på de nye børn som skal lære at gå i børnehave, og på de ”gamle”børn, som skal lære de nye børn at kende. Hjertelig velkommen til jer alle.

Sommervarmen fortsætter og vi har mulighed for meget udeliv**, husk derfor at få solcreme på inden i kommer i børnehave.**

Vær søde at aflevere jeres børn i dagligdagen **senest 9.20**, så vi kan starte vores morgensamling kl. 9.30,

**eller efter kl. 10.00**, med mindre andet aftales.

Aflevering og afhentning af børnene foregår **stadig** ved lågen, ring på vores dørklokke eller telefon på 33132245, hvis vi ikke er ved lågen. Når der er flere børn, som skal afleveres/afhentes kan der være lidt ventetid, vi er i gang, og vi beder jer være tålmodige. Det tager tid for jeres børn at vaske hænder, tage tøj og sko på og få samlet ejendele og taske.

Samtidig vil vi gerne viderebringe informationer og små oplevelser, og opretholde en fornuftig kontakt med jer. Dette kræver lidt tid af os alle sammen. I er selvfølgelig også velkomne til at ringe/skrive til os.

**Restriktioner/forholdsregler:**

Vi er både udenfor på legepladsen og når vi er indenfor vil der være et meget begrænset tilbud/udvalg af legetøj, som vaskes regelmæssigt.

Kontaktflader vaskes ekstra af hver dag, ligesom børnenes hænder bliver ”udsat” for grundig sæbeafvaskning flere gange om dagen.

Børnene afleveres (**med renvaskede og afsprittede hænder**) og afhentes (**hænderne afvaskes**). Sørg for at skrive **tydeligt** navn på børnenes madkasser, samt på deres tøj. Børnene skal stadig **ikke have legetøj** med hjemmefra.

Ved symptomer (også milde f.eks forkølelse) på sygdom **skal** jeres børn holdes hjemme, og holdes hjemme indtil symptomerne er væk. Børnene skal minimum holde en feberfri dag hjemme. Børn der udviser tegn på sygdom, ringes hjem. Ved mistanke om Covid- 19 anbefaler vi, du kontakter egen læge med henblik på vurdering og evt. henvisning til test.

**Børn:** 2. august byder vi velkommen til Anton, Hubert, Jarl, Leo, Maxima, Alexander og Luka, som starter i vores børnehave.

**Aktiviteter:** musikskole starter mandag d. 6.9 og sang med Hans starter onsdag d. 1.9.

**Lukkedagene**: For **2021** er: 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Ingeborg, Anna, Elvira og Jarl. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God August**